NORAKSTS

|  |  |
| --- | --- |
| 22.09.2016. | Nr.12/19 |

 **GROZĪJUMI JELGAVAS PILSĒTAS DOMES 2015.GADA 27.AUGUSTA LĒMUMĀ NR.11/2 “LĪDZFINANSĒJUMA NODROŠINĀŠANA PROJEKTA “ATMODAS IELAS POSMA NO DOBELES ŠOSEJAS LĪDZ DAMBJA IELAI UN RŪPNIECĪBAS IELAS POSMA NO FILOZOFU IELAS LĪDZ TĒRVETES IELAI, ASFALTA SEGUMA ATJAUNOŠANA” ĪSTENOŠANAI”**

(ziņo I.Škutāne)

 **Atklāti balsojot: PAR – 11** (R.Vectirāne, A.Rublis, V.Ļevčenoks, I.Jakovels, S.Šalājevs, J.Bacāns, V.Grigorjevs, A.Garančs, D.Olte, M.Buškevics, A.Tomašūns), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 2.punktu, Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 40.1. un 46.1.2. apakšpunktiem un Satiksmes ministrijas 2015.gada 29.decembra rīkojumā Nr.01-03/217 “Par grozījumiem valsts budžeta valsts autoceļu fonda programmai piešķirto līdzekļu lietošanā 2015.gadā” Jelgavas pilsētas pašvaldībai ieplānoto finansējumu 1 390 000,00 *euro* apmērā, un sakarā ar to, ka projekta “Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana” plānotās izmaksas saskaņā ar veiktajiem iepirkumiem ir palielinājušās no 1 735 140,00 *euro* uz 1 818 743,14 *euro*,

**JELGAVAS PILSĒTAS DOME NOLEMJ:**

 Izdarīt Jelgavas pilsētas domes 2015.gada 27.augusta lēmumā Nr.11/2 “Līdzfinansējuma nodrošināšana projekta “Atmodas ielas posma no Dobeles šosejas līdz Dambja ielai un Rūpniecības ielas posma no Filozofu ielas līdz Tērvetes ielai, asfalta seguma atjaunošana” īstenošanai” (turpmāk – Lēmums) šādus grozījumus:

1. aizstāt Lēmuma 1.punktā skaitli “1 735 140,00 “ ar skaitli “1 818 743,14”.

2. izteikt Lēmuma 2.punktu šādā redakcijā:

“2. Nodrošināt projekta īstenošanai nepieciešamo pašvaldības līdzfinansējumu 428 743,14 *euro* apmērā. Finanšu nodaļai Jelgavas pilsētas pašvaldības 2017.gada budžetā paredzēt pašvaldības līdzfinansējuma izmaksas šādā sadalījumā:

2.1. 107 185,79 *euro* – pašvaldības budžetā;

2.2. 321 557,35 *euro* – ņemot aizņēmumu Valsts kasē vai citā kredītiestādē.”

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja S.Ozoliņa

Jelgavā 2016.gada 22.septembrī